3. ลักษณะการประกอบธุรกิจ

1.  ความเป็นมาและพัฒนาการที่สำคัญ

บริษัท ฟอร์ท คอร์ปอเรชั่น จำกัด (มหาชน) ก่อตั้งในปี 2532 ภายใต้ชื่อเดิมคือ บริษัท จีเนียส
คอมมูนิเคชั่น ซีสเต็ม จำกัด โดยมีทุนจดทะเบียนเริ่มต้นที่ 1.0 ล้านบาท
เพื่อประกอบธุรกิจผลิตตู้สาขาโทรศัพท์ภายใต้เครื่องหมายการค้า FORTH
รวมทั้งดำเนินการผลิตและประกอบแผงวงจรไฟฟ้าและอุปกรณ์อิเล็กทรอนิกส์
ต่อมามีการเพิ่มทุนและขยายสายงานไปยังธุรกิจต่อเนื่อง เช่น
ธุรกิจผลิตและจำหน่ายอุปกรณ์โทรคมนาคม, ธุรกิจผลิตมิเตอร์ไฟฟ้าระบบอิเล็กทรอนิกส์ เป็นต้น
จนถึงปี 2548 บริษัทได้จดทะเบียนแปลงสภาพเป็นบริษัทมหาชน จำกัดในชื่อ บริษัท ฟอร์ท
คอร์ปอเรชั่น จำกัด (มหาชน)

รายละเอียดความเป็นมาของบริษัท มีดังนี้

ปี 2530 กลุ่มอมตานนท์และนายพูนศักดิ์ ศิริพงศ์ปรีดาเริ่มก่อตั้งบริษัท อีเลคทรอนิคส์ ซอร์ซ จำกัด
(“ES”) ซึ่งเป็นธุรกิจเริ่มต้นของบริษัท เพื่อดำเนินธุรกิจจำหน่ายชิ้นส่วนอิเล็กทรอนิกส์

ปี 2532 กลุ่มอมตานนท์ก่อตั้งบริษัท จีเนียส คอมมูนิเคชั่น ซีสเต็ม จำกัด
เพื่อดำเนินธุรกิจผลิตและจำหน่ายตู้สาขาโทรศัพท์ภายใต้เครื่องหมายการค้า FORTH
โดยมีสำนักงานและสถานที่ผลิตสินค้าตั้งอยู่เลขที่ 280,282,284 ถนนพหลโยธิน แขวงสามเสนใน
เขตพญาไท กรุงเทพมหานคร

ปี 2538
บริษัทลงทุนซื้อที่ดินและสร้างโรงงานขยายฐานการผลิตเพื่อรองรับการเติบโตของธุรกิจผลิตประกอบแผงวงจรและอุปกรณ์อิเล็กทรอนิกส์
โดยโรงงานดังกล่าวตั้งอยู่ที่ Factory Land ถ.พุทธมณฑลสาย 5 จังหวัดนครปฐม

ปี 2539 บริษัทเพิ่มทุนจดทะเบียนเป็น 20.0 ล้านบาท เป็นหุ้นสามัญจำนวน 200,000 หุ้น
มูลค่าที่ตราไว้หุ้นละ 100 บาท เพื่อซื้อเครื่องจักรขยายกำลังการผลิต

ปี 2540 บริษัทเพิ่มทุนจดทะเบียนเป็น 150.0 ล้านบาท เป็นหุ้นสามัญจำนวน 1,500,000 หุ้น
มูลค่าที่ตราไว้หุ้นละ 100 บาท เพื่อซื้อที่ดินจำนวน 5 ไร่ ตั้งอยู่เลขที่ 77 หมู่ 11 ถ.พุทธมณฑลสาย
5 จังหวัดนครปฐม สำหรับตั้งโรงงานใหม่ รวมทั้งมีการลงทุนในเครื่องจักรเพื่อขยายกำลังการผลิต

ปี 2541 บริษัทเพิ่มทุนจดทะเบียนเป็น 180.0 ล้านบาท เป็นหุ้นสามัญจำนวน 1,800,000 หุ้น
มูลค่าที่ตราไว้หุ้นละ 100 บาท
เพื่อซื้อเครื่องจักรขยายกำลังการผลิตรองรับลูกค้าจากประเทศญี่ปุ่นที่ย้ายฐานการผลิตมาในประเทศไทย

ปี 2542 บริษัทเพิ่มทุนจดทะเบียนเป็น 330.0 ล้านบาท เป็นหุ้นสามัญจำนวน 3,300,000 หุ้น
มูลค่าที่ตราไว้หุ้นละ 100 บาท เพื่อซื้อที่ดินเพิ่มเติมจำนวน 5 ไร่ (เป็นพื้นที่ติดกับที่ดินที่บริษัทซื้อในปี
2540) เพื่อสร้างโรงงาน และซื้อเครื่องจักรขยายกำลังการผลิต

ปี 2543 บริษัทย้ายฐานการผลิตไปยังโรงงานแห่งใหม่ที่ ถ.พุทธมณฑลสาย 5 จังหวัดนครปฐม

ปี 2545 เดือนพฤศจิกายน บริษัทได้รับการรับรองมาตรฐาน ISO 9001 : 2000
จากสถาบันรับรองมาตรฐาน SGS (Thailand) Limited System & Services
Certification ด้านระบบการจัดการคุณภาพ สำหรับการผลิต Print Circuit Board
Assembly : PCBA และการวิจัยและพัฒนาผลิตภัณฑ์ตู้สาขาโทรศัพท์ (Private Automatic
Branch Exchange: PABX), สินค้าควบคุมการประจุและแปลงกระแสไฟฟ้า (Inverter
Charger), และอุปกรณ์อิเล็กทรอนิกส์
โดยบริษัทได้รับสิทธิประโยชน์จากสำนักงานส่งเสริมการลงทุน(BOI)
สำหรับภาษีนำเข้าวัตถุดิบเพื่อใช้ในกิจการผลิต PCBA, PABX, อุปกรณ์โทรศัพท์,
ชิ้นส่วนหรืออุปกรณ์สำหรับเครื่องใช้ไฟฟ้า, ผลิตภัณฑ์อิเล็กทรอนิกส์
,และผลิตภัณฑ์อิเล็กทรอนิกส์สำเร็จรูป

ปี 2546 GTS ได้รับอนุมัติจดทะเบียนผลิตภัณฑ์เครื่องนับเวลาถอยหลังชนิด Light Emitting
Diodes (“LED”) สำหรับการจราจร, โคมสัญญาณไฟจราจรชนิด LED,
และตู้ควบคุมสัญญาณไฟจราจร จากสำนักงานมาตรฐานผลิตภัณฑ์อุตสาหกรรม

ปี 2547 บริษัทร่วมกับผู้บริหารและผู้ถือหุ้น ก่อตั้งบริษัท จีเนียส อิเลคทรอนิค มิเตอร์ จำกัด
(“GEM”) ด้วยทุนจดทะเบียน 5 ล้านบาท
เพื่อดำเนินธุรกิจผลิตและจำหน่ายมิเตอร์ไฟฟ้าระบบอิเล็กทรอนิกส์
โดยแรกเริ่มมีสัดส่วนการถือหุ้นดังนี้

  ----------------------------------- -----------------------------------
  ผู้ถือหุ้น                               สัดส่วนการถือหุ้นต่อทุนจดทะเบียน

  บริษัท ฟอร์ท คอร์ปอเรชั่น จำกัด            ร้อยละ 40

  ผู้บริหาร คือนายพงษ์ชัย อมตานนท์, นางรังษี   ถือหุ้นรวมในสัดส่วนร้อยละ 5
  เลิศไตรภิญโญ, นายบุญญา ตันติพานิชพันธ์      

  นายจำเริญ เจริญพัฒนาสถิต, นายณัฐวุฒิ       ถือหุ้นรวมกันในสัดส่วนร้อยละ 55
  เทพหัสดิน ณ อยุธยา, นายศราวุธ เพียรพิทักษ์  
  ----------------------------------- -----------------------------------

  GEM ได้รับสิทธิประโยชน์จากสำนักงานส่งเสริมการลงทุน (BOI)
  สำหรับผลิตภัณฑ์จากการออกแบบทางอิเล็กทรอนิกส์ ในลักษณะ PROTOTYPE DESIGN
  หรือผลิตภัณฑ์ต้นแบบ

+----+-----------------------------------------------------------------+
|    |   - ในเดือนกันยายน บริษัท ฟอร์ท คอร์ปอเรชั่น จำกัด (มหาชน)               |
|    |   ได้เพิ่มทุนจดทะเบียนเป็น 386.1 ล้านบาท จากการออกหุ้นสามัญใหม่เพิ่มทุนจำนวน  |
|    |   561,000 หุ้น มูลค่าที่ตราไว้หุ้นละ 100 บาท                             |
|    |   โดยชำระเงินค่าหุ้นสามัญเพิ่มทุนจำนวน 679 หุ้น ที่ราคาหุ้นละ 100 บาท         |
|    |                                                                 |
|    |  และหุ้นสามัญเพิ่มทุนส่วนที่เหลือชำระโดยการแลกกับหุ้นสามัญทั้งหมดจากผู้ถือหุ้นเดิมของ |
|    |   ES และ GTS ที่ราคาตามมูลค่าทางบัญชี ณ 31 ธันวาคม 2546                |
|    |   หลังจากหักเงินปันผลให้ผู้ถือหุ้นเดิม ตามผลประกอบการของปี 2546             |
|    |   และจ่ายเงินปันผลแล้วในปี 2547 สัดส่วนการแลกหุ้นเป็น ดังนี้                 |
|    |                                                                 |
|    | -   หุ้นสามัญเพิ่มทุนของบริษัทจำนวน 549,758 หุ้น แลกกับหุ้น ES ของผู้ถือหุ้นเดิม   |
|    |     จำนวน 499,994 หุ้นในอัตราส่วน 1.099 : 1 หุ้น                      |
|    |                                                                 |
|    | -   หุ้นสามัญเพิ่มทุนของบริษัทจำนวน 10,563 หุ้น แลกกับหุ้นของผู้ถือหุ้นเดิมของ GTS |
|    |     จำนวน 9,994 หุ้นด้วยสัดส่วน 1.057 : 1                            |
|    |                                                                 |
|    | ดังนั้น บริษัทจึงได้เข้าถือหุ้นของ GTS และ ES ในสัดส่วนร้อยละ 100             |
+----+-----------------------------------------------------------------+

โครงสร้างเดิมของกลุ่มบริษัทก่อน 30 กันยายน 2547

[]

โครงสร้างเดิมของกลุ่มบริษัทก่อนปรับโครงสร้างในเดือนกันยายน 2547
ถือหุ้นโดยคณะบุคคลในกลุ่มอมตานนท์ ซึ่งเป็นกลุ่มผู้บริหาร
และตัวบริษัทซึ่งเป็นนิติบุคคลเข้าถือหุ้นในบริษัท จีเนียส อิเลคทรอนิค มิเตอร์ จำกัด เพียงแห่งเดียว
อย่างไรก็ดี ภายหลังได้มีการปรับโครงสร้างโดยบริษัทเข้าลงทุนโดยการแลกหุ้น ES และ GTS
ดังกล่าวข้างต้น โครงสร้างใหม่ของบริษัทจึงเปลี่ยนแปลงดังนี้

โครงสร้างใหม่ของกลุ่มบริษัทหลัง 30 กันยายน 2547

[]**หมายเหตุ ในปี 2548 บริษัทเข้าซื้อหุ้น GEM
เพิ่มเติมจากกลุ่มผู้ถือหุ้นเดิมซึ่งเป็นผู้บริหารของบริษัท ทำให้สัดส่วนการถือหุ้นเพิ่มเป็น ร้อยละ 45

ปี 2548 GTS ได้รับสิทธิบัตรส่งเสริมการลงทุนจาก BOI
สำหรับผลิตภัณฑ์จากการออกแบบทางอิเล็กทรอนิกส์ ในลักษณะ PROTOTYPE DESIGN

+-----------------------------------------------------------------------+
|   - บริษัททำข้อตกลงร่วมกับ GTS เพื่อก่อตั้งกิจการร่วมค้า จีเนียส (JV Genius)         |
|   โดยแบ่งเงินลงทุนและผลกำไรในสัดส่วนร้อยละ 20: 80 ทั้งนี้ กิจการร่วมค้า            |
|   จีเนียสได้รับสิทธิจากกรุงเทพมหานคร ในการติดตั้งป้ายจราจรอัจฉริยะ จำนวน 40 จุด     |
|   พร้อมสัญญาการดูแลรักษาและระบบศูนย์ควบคุมเครือข่าย                            |
|   อีก                                                                  |
| ทั้งดำเนินธุรกิจจัดเก็บผลประโยชน์ด้านการโฆษณาในงานสัมปทานติดตั้งป้ายจราจรอัจฉริยะทุกจุด |
+-----------------------------------------------------------------------+
|   - บริษัทร่วม GEM ได้เพิ่มทุนจดทะเบียนเป็น 25 ล้านบาท                          |
|   โดยบริษัทเข้าซื้อหุ้นเพิ่มเติมจากกลุ่มผู้ถือหุ้นเดิมซึ่งเป็นผู้บริหารของบริษัท จำนวน 924,999  |
|   หุ้น ราคาตามมูลค่าที่ตราไว้ หุ้นละ 10 บาท คิดเป็นมูลค่ารวม 9,249,990 บาท         |
|   สัดส่วนการถือหุ้นของบริษัทอยู่ที่ร้อยละ 45 วัตถุประสงค์ในการเพิ่มทุนครั้งนี้              |
|   เพื่อเป็นทุนหมุนเวียนเพิ่มเติมรองรับการขยายตัวของบริษัท                          |
|   เนื่องจากผลิตภัณฑ์มิเตอร์ไฟฟ้าระบบอิเล็กทรอนิกส์ ของ GEM                        |
|   ได้ผ่านการทดสอบมาตรฐานสินค้า IEC 62053-21 และ IEC 62052-11 จากสถาบัน     |
|   Parkside Laboratory ประเทศนิวซีแลนด์                                   |
+-----------------------------------------------------------------------+
|   - บริษัทร่วมกับนายมนตรี วรรณา, นายศราวุธ เพียรพิทักษ์, นายณัฐวุฒิ เทพหัสดิน ณ      |
|   อยุธยา, และนายชาญเรือง เหลือนิมิตมาศ ก่อตั้งบริษัท ฟอร์ท แทร็คกิ้ง ซีสเต็ม จำกัด     |
|   (“FTS”) ด้วยทุนจดทะเบียน 10 ล้านบาท โดยบริษัทถือหุ้นในสัดส่วนร้อยละ 34          |
|   ของทุนจดทะเบียน และนายมนตรี วรรณา นายศราวุธ เพียรพิทักษ์ นายณัฐวุฒิ เทพหัสดิน ณ  |
|   อยุธยา และนายชาญเรือง เหลือนิมิตมาศ ถือหุ้นรวมกันในสัดส่วนร้อยละ 66             |
|   เพื่อดำเนินธุรกิจเป็นผู้วิจัย                                                 |
|   ค้นคว้าและจัดจำหน่ายอุปกรณ์รับส่งข้อมูลผ่านดาวเทียมติดยานพาหนะ (“Vehicle         |
|   Tracking System”)                                                   |
+-----------------------------------------------------------------------+
|   - บริษัทย้ายที่ตั้งสำนักงานใหญ่ มาที่ 226/12,13 และ 16 ถนนพหลโยธิน แขวงสามเสนใน |
|   เขตพญาไท กรุงเทพมหานคร                                               |
|   พร้อมทั้งดำเนินการขออนุญาตเข้าจดทะเบียนในตลาดหลักทรัพย์แห่งประเทศไทย           |
|   และแปรสภาพเป็นบริษัทมหาชน รวมทั้งเปลี่ยนชื่อเป็น บริษัท ฟอร์ท คอร์ปอเรชั่น จำกัด     |
|   (มหาชน) โดยแปลงมูลค่าหุ้นที่ตราไว้จากหุ้นละ 100 บาทเป็นหุ้นละ 1 บาท             |
+-----------------------------------------------------------------------+
|   - บริษัทเพิ่มทุนจดทะเบียนจาก 386.1 ล้านบาทเป็น 515 ล้านบาท                   |
|   โดยการออกหุ้นสามัญเพิ่มทุนจำนวน 128.9 ล้านหุ้น มูลค่าที่ตราไว้หุ้นละ 1 บาท          |
|   เพื่อเสนอขายต่อประชาชนทั่วไปในคราวเดียวหรือต่างคราวกัน                       |
+-----------------------------------------------------------------------+

+-----------------------------------------------------------------------+
| ปี 2549 - เดือนเมษายน                                                   |
| ที่ประชุมสามัญผู้ถือหุ้นมีมติเปลี่ยนแปลงลดจำนวนหุ้นที่จะเสนอขายต่อประชาชน จาก 128.9     |
| ล้านหุ้นเหลือ 93.9 ล้านหุ้น สำหรับทุนส่วนที่เหลือบริษัทยังไม่มีนโยบายในการเพิ่มทุนเรียกชำระ |
|                                                                       |
| -   เดือนกันยายนบร                                                      |
| ิษัทได้รับอนุญาตให้หลักทรัพย์ที่จดทะเบียนเข้าทำการซื้อขายได้ในตลาดหลักทรัพย์แห่งประเทศไทย |
|                                                                       |
| -   ธันวาคม 2549 บริษัทมีทุนจดทะเบียนจำนวน 515 ล้านบาท แบ่งเป็นหุ้นสามัญจำนวน 515 |
|     ล้านหุ้น โดยเป็นหุ้นสามัญที่ออกและเรียกชำระแล้ว 480 ล้านบาท คิดเป็นหุ้นสามัญจำนวน  |
|     480 ล้านหุ้น                                                         |
|                                                                       |
| ปี 2550 - บริษัทร่วม GEM ได้เพิ่มทุนจดทะเบียนเป็น 40 ล้านบาท                     |
| โดยบริษัทเข้าซื้อหุ้นเพิ่มเติม จำนวน 675,000 หุ้น ราคาตามมูลค่าที่ตราไว้ หุ้นละ 10 บาท   |
| คิดเป็นมูลค่ารวม 6,750,000 บาท สัดส่วนการถือหุ้นของบริษัทคงเดิมที่ร้อยละ 45          |
+-----------------------------------------------------------------------+
| ปี 2551 - เมื่อวันที่ 8 เมษายน 2551 บริษัทย่อย GTS ได้เพิ่มทุนจดทะเบียนจากเดิม 10    |
| ล้านบาท เป็น 50 ล้านบาท บริษัทได้ใช้สิทธิซื้อหุ้นเพิ่มทุนดังกล่าว                       |
| เพื่อดำรงสัดส่วนการถือหุ้นไว้คงเดิม                                            |
|                                                                       |
|   - วันที่ 20 มิถุนายน 2551 ที่ประชุมวิสามัญผู้ถือหุ้นมีมติลดทุนจดทะเบียนจาก 515 ล้านบาท  |
|   เป็น 480 ล้านบาท โดยลดจำนวนหุ้นจดทะเบียนที่ยังมิได้ออกจำหน่ายจำนวน 35 ล้านหุ้น    |
|   มูลค่าที่ตราไว้หุ้นละ 1 บาท และได้มีมติอนุมัติเปลี่ยนแปลงมูลค่าที่ตราไว้จากหุ้นละ 1 บาท   |
|   เป็นหุ้นละ 0.5 บาท เป็นผลให้จำนวนหุ้นที่จดทะเบียนและออกชำระแล้วเพิ่มขึ้นจาก 480    |
|   ล้านหุ้น เป็น 960 ล้านหุ้น                                                 |
|                                                                       |
|   - วันที่ 7 ตุลาคม 2551 บริษัทร่วมกับนางสุทิน นิยมศิลป์ ก่อตั้งบริษัท อุตสาหกรรมน้ำไทย   |
|   จำกัด ด้วยทุนจดทะเบียน 1 ล้านบาท โดยบริษัทเริ่มต้นถือหุ้นในสัดส่วนร้อยละ 40         |
|   เพื่อดำเนินธุรกิจให้บริการก่อสร้างระบบท่อส่งน้ำดิบจากแหล่งน้ำธรรมชาติ               |
|   และป้อนน้ำดิบให้คู่ค้าในการพัฒนาแหล่งน้ำและจัดระบบท่อส่งน้ำดิบสายหลัก               |
|   ให้แก่นิคมอุตสาหกรรม โรงงานอุตสาหกรรม รวมทั้งการประปาส่วนภูมิภาค              |
|   และต่อมาในเดือนธันวาคม บริษัทได้เข้าซื้อหุ้นเพิ่มจากผู้ถือหุ้นเดิมรวมจำนวน 3,000 หุ้น    |
|   ทำให้บริษัทมีสัดส่วนการถือหุ้นเพิ่มขึ้นเป็นร้อยละ 70 ของทุนจดทะเบียน                 |
|                                                                       |
|   - วันที่ 13 พฤศจิกายน 2551 บริษัทร่วมกับนายศิวพันธ์ รัตนวิโรจน์วงศ์, และนายอนุพันธ์   |
|   ภักดีศุภฤทธิ์ ก่อตั้งบริษัท ฟอร์ท สมาร์ท เซอร์วิส จำกัด ด้วยทุนจดทะเบียน 1 ล้านบาท     |
|   โดยบริษัทถือหุ้นในสัดส่วนร้อยละ 51 ของทุนจดทะเบียน                            |
|   เพื่อดำเนินธุรกิจผู้ให้บริการเติมเงินมือถืออัตโนมัติ                                |
|                                                                       |
| โดยบริษัทเป็นผู้ผลิตตู้เติมเงินมือถือและให้บริการกับดีลเลอร์ในด้านการบริหารและจัดเก็บรายได้ |
|   ซึ่งธุรกิจดังกล่าวยังมีศักยภาพสูงในการขยายธุรกิจไปยังบริการอื่นเพิ่มเติม เช่น           |
|   บริการเติมเงินบนบัตร BTS เป็นต้น                                          |
|                                                                       |
|   - บริษัทดำเนินการปิดกิจการร่วมค้า จีเนียส ทราฟฟิค แอนด์ เซอร์วิส อินเตอร์คอล       |
|   หลังจากส่งมอบงานปรับปรุงและติดตั้งสัญญาณไฟจราจรในเขตเทศบาลนครตรังเสร็จสิ้น      |
+-----------------------------------------------------------------------+

+-----------------------------------------------------------------------+
| ปี 2552                                                                |
|                                                                       |
|   บริษัท ฟอร์ท คอร์ปอเรชั่น จำกัด (มหาชน)                                    |
|                                                                       |
|   - ในปี 2552 บริษัทได้ลงทุนซื้อเครื่องจักรเพื่อรองรับคำสั่งผลิตของลูกค้ารายใหญ่ คือ      |
|   เวสเทิร์น ดิจิตอล มูลค่าการลงทุนโดยประมาณจำนวน 60 ล้านบาท                   |
|                                                                       |
|   - บริษัทได้รับรางวัล Best Supplier จากบริษัท เวสเทิร์น ดิจิตอล (ประเทศไทย)     |
|   จำกัด                                                                |
|                                                                       |
|   - ในระหว่างไตรมาสที่ 4 ของปี 2552                                       |
|   บริษัทฯได้ลงนามในสัญญาจ้างเหมาติดตั้งและสัญญาซื้อขายอุปกรณ์ชุมสาย MSAN และ Mini   |
|   MSAN กับบมจ. ทีโอที หลายฉบับ มูลค่างานตามสัญญารวม 285 ล้านบาท               |
|                                                                       |
|   - ในเดือนตุลาคม 2552 บริษัทได้รับรางวัลชนะเลิศ ด้านเศรษฐกิจ                   |
|   ในการประกวดผลงานรางวัลนวัตกรรมแห่งชาติประจำปี 2552                       |
|   จากสำนักงานนวัตกรรมแห่งชาติ กระทรวงวิทยาศาสตร์และเทคโนโลยี                 |
|                                                                       |
|   - ในเดือนธันวาคม 2552                                                 |
|   บริษัทได้รับรางวัลนวัตกรรมโทรคมนาคมยอดเยี่ยมประเภทผลิตภัณฑ์โทรคมนาคมหรือ        |
|   Telecom Product ประจำปี 2552 จากสถาบันวิจัยและพัฒนาอุตสาหกรรมโทรคมนาคม    |
|   (สพท.) สำนักงานคณะกรรมการกิจการโทรคมนาคม (สำนักงาน กทช.) ได้แก่          |
|   ผลิตภัณฑ์ชุมสายโทรศัพท์และอินเตอร์เน็ตความเร็วสูง หรือ Multi Service Access     |
|   Network (MSAN)                                                      |
|                                                                       |
|   บริษัท จีเนียส ทราฟฟิค ซีสเต็ม จำกัด (GTS)                                  |
|                                                                       |
|   - บริษัท จีเนียส ทราฟฟิค ซีสเต็ม จำกัด ได้ลงนามสัญญาจ้างเหมาติดตั้งกล้อง CCTV      |
|   จำนวน 3 ฉบับกับกรุงเทพมหานคร มูลค่างานตามสัญญาจำนวน 313 ล้านบาท            |
|                                                                       |
|   บริษัท ฟอร์ท สมาร์ท เซอร์วิส จำกัด (FSS)                                   |
|                                                                       |
|   - ในเดือนเมษายน 2552 FSS ได้เพิ่มทุนจดทะเบียนจาก 1 ล้านบาท เป็น 5 ล้านบาท    |
|   โดยการออกหุ้นสามัญเพิ่มทุนจำนวน 40,000 หุ้น มูลค่าที่ตราไว้หุ้นละ 100 บาท          |
|   และเริ่มดำเนินธุรกิจเชิงพาณิชย์ให้บริการเติมเงินออนไลน์และเติมเงินมือถืออัตโนมัติ       |
|                                                                       |
|   บริษัท อุตสาหกรรมน้ำไทย จำกัด (TIW)                                      |
|                                                                       |
|   - ในเดือนสิงหาคม 2552 TIW ได้เพิ่มทุนจดทะเบียนจาก 1 ล้านบาท เป็น 77 ล้านบาท   |
|   โดยการออกหุ้นสามัญเพิ่มทุนจำนวน 760,000 หุ้น มูลค่าที่ตราไว้หุ้นละ 100 บาท         |
|                                                                       |
|   - ในเดือนกันยายน 2552 TIW ได้ลงนามในสัญญาซื้อขายน้ำดิบ เพื่อจำหน่ายน้ำดิบให้แก่    |
|   บมจ. จัดการและพัฒนาทรัพยากรน้ำภาคตะวันออก สัญญาดังกล่าวมีอายุ 10 ปี            |
|   มูลค่ารายได้โดยประมาณตลอดอายุสัญญา จำนวน 570 ล้านบาท                      |
+-----------------------------------------------------------------------+

1.  ภาพรวมการประกอบธุรกิจของบริษัท บริษัทย่อยและบริษัทร่วม

บริษัท ฟอร์ท คอร์ปอเรชั่น จำกัด (มหาชน) (“FORTH”) ประกอบธุรกิจ
ผลิตและจำหน่ายอุปกรณ์โทรคมนาคมอุปกรณ์และแผงวงจรอิเล็กทรอนิกส์ ภายใต้เครื่องหมายการค้า
“FORTH” รวมทั้ง ผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า
อีกทั้งดำเนินการรับจ้างประกอบแผงวงจรและอุปกรณ์โทรคมนาคมและอิเล็กทรอนิกส์ โดยกลุ่มบริษัท
ประกอบด้วยบริษัทย่อย และ บริษัทร่วม ดังนี้

บริษัทย่อย จำนวน 5 บริษัท คือ

1) บริษัท อีเลคทรอนิคส์ ซอร์ซ จำกัด (“ES”) ดำเนินธุรกิจจำหน่ายชิ้นส่วนอิเล็กทรอนิกส์

2) บริษัท จีเนียส ทราฟฟิค ซีสเต็ม จำกัด (“GTS”) ดำเนินธุรกิจผลิต จำหน่าย
และรับเหมาติดตั้งระบบสัญญาณไฟจราจรครบวงจรและป้ายอิเล็กทรอนิกส์

3) กิจการร่วมค้า จีเนียส (“Genius”) ได้รับสิทธิจากกรุงเทพมหานคร
ในการติดตั้งป้ายจราจรอัจฉริยะจำนวน 40 จุด
พร้อมบริการดูแลและควบคุมการรายงานสภาพจราจรบนป้ายจราจรอัจฉริยะ
รวมทั้งงานบริหารศูนย์ควบคุมและดำเนินธุรกิจจัดเก็บผลประโยชน์ด้านงานโฆษณาในสัมปทานป้ายจราจรอัจฉริยะของกรุงเทพมหานคร

4) บริษัท ฟอร์ท สมาร์ท เซอร์วิส (“FSS”)
ดำเนินธุรกิจเป็นผู้ให้บริการเติมเงินมือถืออัตโนมัติและบริการเติมเงินออนไลน์ให้เกมส์ download
และสนับสนุนงานด้านการจัดการให้กับดีลเลอร์ทั่วประเทศ

5) บริษัท อุตสาหกรรมน้ำไทย จำกัด (“TIW”)
ดำเนินธุรกิจพัฒนาบ่อเก็บน้ำศักยภาพเพื่อกักเก็บน้ำจากแหล่งผิวดินธรรมชาติ
และจัดจำหน่ายน้ำดิบให้กับบริษัทคู่ค้าซึ่งดำเนินการป้อนน้ำดิบเพื่อใช้ในภาคอุตสาหกรรม
รวมทั้งใช้เป็นวัตถุดิบในการผลิตน้ำประปา

บริษัทร่วม จำนวน 2 บริษัท คือ

1) บริษัท ฟอร์ท แทร็คกิ้ง ซีสเต็ม จำกัด (“FTS”)
ดำเนินธุรกิจผลิตอุปกรณ์รับส่งข้อมูลผ่านดาวเทียมติดยานพาหนะ

2) บริษัท จีเนียส อิเลคทรอนิค มิเตอร์ จำกัด (“GEM”)
ดำเนินธุรกิจผลิตมิเตอร์ไฟฟ้าระบบอิเล็กทรอนิกส์

โครงสร้างการถือหุ้นของกลุ่มบริษัท

[]

ธุรกิจผลิตอุปกรณ์และประกอบแผงวงจรอิเล็กทรอนิกส์

ดำเนินธุรกิจโดย บริษัท ฟอร์ท คอร์ปอเรชั่น จำกัด (มหาชน) มีโรงงานผลิตบนเนื้อที่มากกว่า
16,000 ตารางเมตร ตั้งอยู่ที่ถนนพุทธมณฑลสาย 5 จังหวัดนครปฐม
เพียบพร้อมด้วยเครื่องจักรที่ทันสมัย อีกทั้งวิศวกรและทีมงานที่มีประสบการณ์ยาวนาน
เตรียมพร้อมให้บริการในทุกรูปแบบตั้งแต่การเริ่มออกแบบสินค้าร่วมกับลูกค้า
ตลอดจนการผลิตสินค้าทั้งในรูปแบบการประกอบแผงวงจรอิเล็กทรอนิกส์ (Consigns)
และรูปแบบการรับเหมาผลิต (Turnkey)
โดยมีกลุ่มลูกค้าหลักเป็นบริษัทจำหน่ายเครื่องใช้ไฟฟ้าและโทรคมนาคมชั้นนำ เช่น บริษัท
เวสเทิร์นดิจิตอล (ประเทศไทย) จำกัด บริษัท ไพโอเนียร์ แมนูแฟคเจอริ่ง (ประเทศไทย) บริษัท
โตชิบา แคเรียร์ (ประเทศไทย) จำกัด เป็นต้น 

ธุรกิจผลิตและจำหน่ายผลิตภัณฑ์โทรคมนาคม

ดำเนินธุรกิจโดย บริษัท ฟอร์ท คอร์ปอเรชั่น จำกัด (มหาชน) ภายใต้ เครื่องหมายการค้า[]
จัดจำหน่ายผลิตภัณฑ์ที่หลากหลาย
ซึ่งผลิตภัณฑ์หลักประกอบด้วยอุปกรณ์ตู้ชุมสายโทรศัพท์และอินเตอร์เน็ต (MSAN), ตู้ชุมสายโทรศัพท์
(DLC), ตู้ชุมสายอินเตอร์เน็ท (DSLAM), เครื่องโทรศัพท์ดิจิตอลและระบบไอพี (IP Phone),
ชุมสายอิเล็กทรอนิกส์ความเร็วสูง (IP DSLAM), ตู้สาขาโทรศัพท์เทคโนโลยีไอพี (IP-PBX),
อุปกรณ์ควบคุมการประจุและแปลงกระแสไฟฟ้า (Inverter/Charger),
ระบบศูนย์ให้บริการข้อมูลทางโทรศัพท์ (Call Center),
ระบบเรียกพยาบาลสำหรับใช้ในโรงพยาบาล (Nurse Call),
อุปกรณ์เกี่ยวกับระบบพลังงานแสงอาทิตย์ 

ธุรกิจผลิตและจำหน่ายผลิตภัณฑ์ไฟจราจรครบวงจร

ดำเนินธุรกิจโดย บริษัท จีเนียส ทราฟฟิค ซีสเต็ม จำกัด ซึ่งเป็นบริษัทย่อยที่บริษัทถือหุ้นร้อยละ 100
ภายใต้เครื่องหมายการค้า[] ทำการผลิต จำหน่าย และรับเหมา
ติดตั้งผลิตภัณฑ์ที่เกี่ยวกับระบบจราจรพร้อมทั้งอุปกรณ์ที่เกี่ยวข้อง ได้แก่ จอแสดงผล LED สี (Full
Color LED Screen), ป้ายแสดงข้อความ (VMS), HID Electronic Ballast,
โคมสัญญาณไฟ, เครื่องควบคุมสัญญาณไฟจราจร, ระบบสัญญาณไฟคนข้ามถนนอัจฉริยะ
รวมไปจนถึงระบบควบคุมสัญญาณไฟจราจรด้วยคอมพิวเตอร์,
เครื่องนับเวลาถอยหลังของคนข้ามถนน, ไฟประดับตกแต่งอาคารและสถานที่ต่างๆ,
อุปกรณ์ไฟกระพริบพลังงานแสงอาทิตย์ เป็นต้น 

ธุรกิจผลิตและจำหน่ายผลิตภัณฑ์ป้ายอิเล็กทรอนิกส์

ดำเนินธุรกิจโดย บริษัท จีเนียส ทราฟฟิค ซีสเต็ม จำกัด ภายใต้เครื่องหมายการค้า
[]ผลิตภัณฑ์หลักประกอบด้วยจอภาพอิเล็กทรอนิกส์ (Full Color LED Screen),
ป้ายแสดงข้อความหรือรูปภาพ สำหรับภายในและภายนอกอาคาร (Moving Sign Board /
Variable Message Sign: VMS), ป้ายเตือนทางแยกLED, นอกจากนี้
ยังมีธุรกิจติดตั้งป้ายจราจรอัจฉริยะ พร้อมการดูแลบำรุงรักษา

ธุรกิจจัดเก็บผลประโยชน์ค่าโฆษณาบนป้ายจราจรอัจฉริยะ

ดำเนินธุรกิจโดย กิจการร่วมค้า Genius ซึ่งเป็นบริษัทย่อยที่บริษัทถือหุ้นทางอ้อม (ถือหุ้นโดย บริษัท
จีเนียส ทราฟฟิค ซีสเต็ม จำกัด ร้อยละ 80 และโดยบริษัท ร้อยละ 20)
โดยได้รับสิทธิจากกรุงเทพมหานครในการติดตั้งป้ายจราจรอัจฉริยะ รวมทั้งการดูแลรักษา
พร้อมศูนย์ควบคุมเครือข่ายจำนวน 40 จุด
และสิทธิในการจัดเก็บผลประโยชน์ด้านการโฆษณาในจุดที่ติดตั้งป้าย เป็นเวลารวมทั้งสิ้น 9 ปี
(อายุสัญญาครั้งละ 3 ปี และได้สิทธิต่ออายุสัญญาได้ 2 ครั้ง)

ธุรกิจจำหน่ายชิ้นส่วนอิเล็กทรอนิกส์

ดำเนินธุรกิจโดย บริษัท อีเลคทรอนิคส์ ซอร์ซ จำกัด ซึ่งเป็นบริษัทย่อยที่บริษัทถือหุ้นร้อยละ 100
ภายใต้เครื่องหมายการค้า []เป็นผู้จำหน่ายชิ้นส่วนอิเล็กทรอนิกส์ เซมิคอนดักเตอร์
อันเป็นวัตถุดิบเพื่อผลิตแผงวงจรอิเล็กทรอนิกส์ ได้แก่ ไอซี, ทรานซิสเตอร์, ไดโอด,
เซไมคอนดัคเตอร์, ออปโตอิเล็กทรอนิกส์, Display Device, รีเลย์, แบตเตอรี,
คอนเน็คเตอร์, ออดไฟฟ้า, สวิตช์ไฟ, EMC, ฟิลเตอร์, เทอร์มอลพรินเตอร์ (thermal
printer), ตัวเก็บประจุ (capacitor), รีซิสเตอร์ (resistor), crystal oscillator
เป็นต้น 

ธุรกิจให้บริการเติมเงินออนไลน์

ดำเนินธุรกิจโดย บริษัท ฟอร์ท สมาร์ท เซอร์วิส จำกัด ซึ่งเป็นบริษัทย่อยที่บริษัทถือหุ้นร้อยละ 51
ภายใต้เครื่องหมายการค้า[] ให้บริการเติมเงินและชำระเงินออนไลน์ด้วยระบบ
kiosk ลูกค้าทั่วไปสามารถทำธุรกรรมต่างๆ ได้ด้วยตนเอง
โดยจะได้รับความสะดวกรวดเร็วมากยิ่งขึ้น ปัจจุบันให้บริการได้ทั้งเติมเงินโทรศัพท์มือถือ
และยังเป็นรายแรกและรายเดียวที่ให้บริการเติมเงินเกมส์ออนไลน์ ซื้อบัตรโทรศัพท์ระหว่างประเทศ
ชำระค่าโทรศัพท์รายเดือน AIS จ่ายบัตรเครดิตอิออน เทสโก้ เฟิร์สช้อยส์
และเตรียมเพิ่มบริการที่มากขึ้นในอนาคต เช่น ซื้อชั่วโมงอินเตอร์เน็ต ดาวน์โหลดเพลง
และจ่ายค่าสาธารณูปโภคต่าง ๆ 

ธุรกิจผลิตและจำหน่ายน้ำดิบ

ดำเนินธุรกิจโดย บริษัท อุตสาหกรรมน้ำไทย จำกัด ซึ่งเป็นบริษัทย่อยที่บริษัทถือหุ้นร้อยละ 70
เพื่อทำการสำรวจบ่อดินตามพื้นที่ต่างๆ ในจังหวัดชลบุรี
และพัฒนาบ่อดินศักยภาพให้สามารถเก็บกักน้ำจากแหล่งน้ำผิวดินในฤดูฝน เพื่อเป็นแหล่งน้ำสูบ
แหล่งจำหน่ายน้ำดิบและแหล่งน้ำฉุกเฉินในฤดูแล้งให้กับบริษัท
จัดการและพัฒนาทรัพยากรน้ำภาคตะวันออก จำกัด (มหาชน) (EASTW)
ด้วยระบบท่อส่งน้ำเชื่อมประสานเข้ากับท่อส่งน้ำสายบางปะกง จังหวัดชลบุรีของ EASTW
โดยทำสัญญาซื้อขายเป็นระยะเวลา 10 ปี ในปริมาณสูบจ่ายขั้นต่ำที่ 10 ล้าน ลูกบาศก์เมตรต่อปี

ในเดือนกุมภาพันธ์ 2553
ที่ประชุมคณะกรรมการบริษัทได้มีมติอนุมัติขายเงินลงทุนในธุรกิจดังกล่าวออกไป
เพื่อที่มุ่งเน้นการลงทุนและขยายธุรกิจหลักและธุรกิจเกี่ยวให้มีการเติบโตอย่างต่อเนื่องมากขึ้น

ธุรกิจผลิตและจำหน่ายผลิตภัณฑ์มิเตอร์วัดไฟระบบอิเล็กทรอนิกส์

ดำเนินธุรกิจโดย บริษัท จีเนียส อิเลคทรอนิค มิเตอร์ จำกัด ซึ่งเป็นบริษัทร่วมที่บริษัทถือหุ้นร้อยละ
45 ภายใต้เครื่องหมายการค้า []ผลิตภัณฑ์หลัก ได้แก่ มิเตอร์ kWh ทั้งหนึ่งเฟส
และสามเฟสแบบอิเล็กทรอนิกส์ พร้อมเชื่อมต่อเป็นระบบประมวลผลอัตโนมัติผ่านทาง RS485
Interface หรือ LAN หรือเป็น Ethernet และต่อเข้ากับโปรแกรม Billing
ของตู้สาขาของบริษัทได้, มิเตอร์kWhหนึ่งเฟสแบบบัตรเติมเงินที่เป็น RFID,
มิเตอร์น้ำที่ต่อเข้ากับระบบประมวลผลอัตโนมัติร่วมกับของมิเตอร์ kWh ดังกล่าว เป็นต้น

ธุรกิจผลิตและจำหน่ายระบบติดตามยานพาหนะผ่านดาวเทียม

ดำเนินธุรกิจโดย บริษัท ฟอร์ท แทร็คกิ้ง ซีสเต็ม จำกัด ซึ่งเป็นบริษัทร่วมที่บริษัทถือหุ้นร้อยละ 34
ดำเนินการภายใต้เครื่องหมายการค้า []ธุรกิจหลัก ได้แก่
การผลิตและจำหน่ายอุปกรณ์รับส่งข้อมูลผ่านดาวเทียมติดยานพาหนะ (Vehicle Tracking)
สำหรับบันทึกการใช้งานยานพาหนะผ่านดาวเทียมด้วยระบบ GPS (Global Positioning
System) ทำหน้าที่รายงานข้อมูลการใช้ยานพาหนะ เช่น ตำแหน่งของยานพาหนะ
เส้นทางการเดินทาง และความเร็ว ในการใช้งาน
รวมถึงรายงานสถานะปัจจุบันของยานพาหนะโดยจะมีการแจ้งเตือนไปยังผู้ควบคุมยาน
พาหนะหากขับขี่ออกนอกเส้นทาง หรือขับขี่ด้วยความเร็วที่เกินกำหนด
ทำให้ผู้ใช้สามารถบริหารการใช้งานยานพาหนะได้อย่างมีประสิทธิภาพยิ่งขึ้น

3.3 โครงสร้างรายได้

โครงสร้างรายได้ของกลุ่มบริษัทในปี 2550- 2552 มีดังนี้

  --------------------------------------------------------------------- ------------- --------------------- ---------- -------- ---------- -------- ---------- --------
  ลักษณะการประกอบธุรกิจ                                                                                        ปี 2552              ปี 2551              ปี 2550     

                                                                        ดำเนินการโดย   สัดส่วนการถือหุ้นโดยบริษัท   (ล้านบาท)   %        (ล้านบาท)   %        (ล้านบาท)   %
                                                                                      (%)                                                                      

  ธุรกิจผลิตและจำหน่ายอุปกรณ์โทรคมนาคมและอุปกรณ์อิเล็กทรอนิกส์ภายใต้เครื่องหมายการค้า   บริษัท ฟอร์ท     -                     975        9.71     615        8.22     343        8.71
  FORTH                                                                 คอร์ปอเรชั่น                                                                              
                                                                        จำกัด (มหาชน)                                                                           

  ธุรกิจผลิตแผงวงจร อุปกรณ์โทรคมนาคมและอุปกรณ์อิเล็กทรอนิกส์ภายใต้ตราสินค้าของลูกค้า    บริษัท ฟอร์ท     -                     7,649      76.15    5,121      68.46    2,225      56.45
                                                                        คอร์ปอเรชั่น                                                                              
                                                                        จำกัด (มหาชน)                                                                           

  ธุรกิจผลิต จำหน่ายและรับเหมาติดตั้งอุปกรณ์และระบบสัญญาณไฟจราจร และกล้องวงจรปิด     บริษัท จีเนียส    100                   485        4.83     367        4.91     337        8.54
                                                                        ทราฟฟิค ซีสเต็ม                                                                           
                                                                        จำกัด                                                                                   

  ธุรกิจผลิตอุปกรณ์และระบบป้ายอิเล็กทรอนิกส์                                      บริษัท จีเนียส    100                   49         0.48     27         0.36     287        7.29
                                                                        ทราฟฟิค ซีสเต็ม                                                                           
                                                                        จำกัด                                                                                   

  ธุรกิจจำหน่ายชิ้นส่วนอิเล็กทรอนิกส์                                             บริษัท          100                   680        6.77     577        7.71     539        13.68
                                                                        อีเลคทรอนิคส์                                                                             
                                                                        ซอร์ซ จำกัด                                                                              

  ธุรกิจจัดเก็บผลประโยชน์ในด้านการโฆษณา                                       กิจการร่วมค้า    100                   26         0.26     30         0.40     39         0.99
                                                                        Genius                                                                                 

  ธุรกิจพัฒนาและวางระบบข้อมูลสารสนเทศ                                        บริษัท ฟอร์ท     -                     45         0.45     -          -        143        3.64
                                                                        คอร์ปอเรชั่น                                                                              
                                                                        จำกัด (มหาชน)                                                                           

  ธุรกิจรับเหมาโครงการติดตั้งอุปกรณ์ชุมสาย                                       บริษัท ฟอร์ท     -                     81         0.81     732        9.78     -          -
                                                                        คอร์ปอเรชั่น                                                                              
                                                                        จำกัด (มหาชน)                                                                           

  ธุรกิจบริการเติมเงินออนไลน์และเติมเงินมือถืออัตโนมัติ                              บริษัท ฟอร์ท     51                    14         0.14     -          -        -          -
                                                                        สมาร์ท เซอร์วิส                                                                           
                                                                        จำกัด                                                                                   

  รวมรายได้จากธุรกิจหลัก                                                                                        10,004     99.60    7,469      99.84    3,913      99.30

  รายได้อื่นๆ                                                                                                  40         0.40     12         0.16     28         0.70

  รวมรายได้                                                                                                  10,044     100.00   7,481      100.00   3,941      100.00
  --------------------------------------------------------------------- ------------- --------------------- ---------- -------- ---------- -------- ---------- --------

3.4 จุดเด่นในการประกอบธุรกิจ

1.  การประกอบธุรกิจเกี่ยวกับผลิตภัณฑ์อิเล็กทรอนิกส์ที่หลากหลาย

บริษัท บริษัทย่อย และบริษัทร่วม มีการประกอบธุรกิจที่หลากหลาย ได้แก่
การผลิตและจำหน่ายอุปกรณ์อิเล็กทรอนิกส์ อุปกรณ์โทรคมนาคม
และอุปกรณ์เกี่ยวกับระบบพลังงานแสงอาทิตย์ ภายใต้เครื่องหมายการค้า “FORTH”
การผลิตและประกอบแผงวงจรและอุปกรณ์อิเล็กทรอนิกส์ อุปกรณ์คอมพิวเตอร์
ธุรกิจจำหน่ายชิ้นส่วนอิเล็กทรอนิกส์ ธุรกิจผลิตและจำหน่ายระบบสัญญาณไฟจราจรครบวงจร
และป้ายอิเล็กทรอนิกส์ ธุรกิจผลิตมิเตอร์ไฟฟ้าระบบอิเล็กทรอนิกส์
ธุรกิจผลิตอุปกรณ์รับส่งข้อมูลผ่านดาวเทียมติดยานพาหนะ
ตลอดจนธุรกิจจัดเก็บผลประโยชน์ด้านการโฆษณาในงานสัมปทานติดตั้งป้ายจราจรอัจฉริยะ ของ
กรุงเทพมหานคร ทำให้กลุ่มบริษัท ฟอร์ท คอร์ปอเรชั่น สามารถผลิตผลิตภัณฑ์
และให้บริการที่ตอบสนองความต้องการของลูกค้าได้อย่างหลากหลาย นอกจากนี้
ยังมีการดำเนินงานในกลุ่มบริษัทที่สนับสนุนการผลิตอย่างครบวงจร โดยที่ ES
ทำหน้าที่เป็นผู้จัดหาวัตถุดิบ เพื่อให้บริษัทเป็นผู้ผลิตแผงวงจรอิเล็กทรอนิกส์สำหรับผลิตภัณฑ์ต่าง ๆ
ของตนเองและของ GTS GEM และ FTS ซึ่งเป็นผู้ค้นคว้า วิจัย พัฒนา ประกอบเป็นผลิตภัณฑ์
และจำหน่าย ส่งผลให้เกิดการประหยัดต่อขนาด (Economy of Scale)
ในด้านการผลิตและยังเป็นการลดความเสี่ยงจากการพึ่งพาผลิตภัณฑ์ใดผลิตภัณฑ์หนึ่งอีกด้วย

2.  มีตราสินค้า FORTH ที่มีชื่อเสียงมายาวนาน

จากการที่บริษัทดำเนินธุรกิจมานานกว่า 20 ปี โดยการผลิตและจำหน่าย อุปกรณ์อิเล็กทรอนิกส์
ผลิตภัณฑ์อุปกรณ์โทรคมนาคมภายใต้ชื่อ FORTH มาจนถึงปัจจุบัน
บริษัทมีผลิตภัณฑ์ที่ได้พัฒนาและผลิตขึ้นเพื่อใช้งานได้หลากหลาย
จนเป็นที่รู้จักและได้รับการยอมรับอย่างกว้างขวางในด้านคุณภาพ และการบริการ เช่น
ผลิตภัณฑ์ระบบสัญญาณไฟจราจร ผลิตภัณฑ์ตู้ชุมสายโทรศัพท์ และผลิตภัณฑ์ตู้สาขาโทรศัพท์ เป็นต้น
ดังนั้น นอกเหนือจากผลิตภัณฑ์ดังกล่าวข้างต้นแล้ว บริษัทจึงยังสามารถใช้ชื่อ FORTH
ผลิตผลิตภัณฑ์อิเล็คทรอนิคส์อื่น ๆ ที่บริษัทต้องการจำหน่ายได้อีกด้วย เช่น
อุปกรณ์ที่เกี่ยวกับระบบพลังงานแสงอาทิตย์ หรืออุปกรณ์อื่นๆ
ที่บริษัทจะคิดค้นและพัฒนาขึ้นเพื่อผลิตและจำหน่ายในอนาคต อีกด้วย

3.  มีทีมวิจัยและพัฒนาที่แข็งแกร่ง เพื่อออกแบบผลิตภัณฑ์ใหม่ๆ

กลุ่มบริษัท ฟอร์ท คอร์ปอเรชั่น ให้ความสำคัญในเรื่องของการวิจัยและพัฒนาอย่างสม่ำเสมอ
เพื่อเพิ่มประสิทธิภาพและพัฒนาผลิตภัณฑ์ที่บริษัทผลิตให้กับลูกค้า
โดยบริษัทและบริษัทย่อยมีทีมวิจัยและพัฒนาที่มีประสบการณ์และความชำนาญในผลิตภัณฑ์ทางด้านอิเล็กทรอนิกส์
ประมาณ 64 คน จึงทำให้เกิดการพัฒนาผลิตภัณฑ์ได้อย่างต่อเนื่องในผลิตภัณฑ์ต่าง ๆ
ทั้งในด้านธุรกิจของบริษัท ตลอดจนของบริษัทย่อยและบริษัทร่วม
โดยมีผลงานที่ได้พัฒนาขึ้นและนำผลิตภัณฑ์ออกจำหน่ายแล้ว ได้แก่ อุปกรณ์และระบบสัญญาณไฟจราจร
อุปกรณ์ที่เกี่ยวกับระบบพลังงานแสงอาทิตย์ (Inverter/Charger) อุปกรณ์และระบบจอภาพสี
อุปกรณ์และระบบเรียกพยาบาล เป็นต้น

4.  มีความพร้อมทางเทคโนโลยี เพื่อรองรับการปรับเปลี่ยนสายการผลิตตามแบบผลิตภัณฑ์ใหม่ๆ

ปัจจุบัน บริษัทมีเทคโนโลยีที่ใช้ในการผลิตได้แก่ Surface Mount Technology (SMT), Pin
Through Hole (PTH) และChip on Flexible Circuit (COF) เป็นต้น
เนื่องจากผลิตภัณฑ์ที่เกี่ยวกับอิเล็กทรอนิกส์ ที่บริษัทผลิตอยู่มีการ

พัฒนาแบบใหม่ออกสู่ตลาดอยู่เสมอ เช่น แผงวงจรของอุปกรณ์คอมพิวเตอร์
แผงวงจรของโทรศัพท์เคลื่อนที่ ผลิตภัณฑ์ตู้สาขาโทรศัพท์ หรือตู้ชุมสายโทรศัพท์ เป็นต้น
ดังนั้นบริษัทจึงสามารถจัดการใช้เครื่องจักรเหล่านี้
ให้รองรับการปรับเปลี่ยนสายการผลิตเพื่อใช้ในการผลิตผลิตภัณฑ์แผงวงจรอิเล็กทรอนิกส์สำหรับตราสินค้าของลูกค้า
และผลิตแผงวงจรและอุปกรณ์ภายใต้ตราสินค้าของบริษัทได้หลากหลายรูปแบบ

5.  การเป็นผู้ผลิตไทยรายแรกที่ผลิตระบบสัญญาณไฟจราจร
    จอภาพและป้ายอิเล็กทรอนิกส์ในประเทศไทย

จากการที่บริษัทมีบุคลากรในการค้นคว้า วิจัย และพัฒนาผลิตภัณฑ์ต่าง ๆ อย่างต่อเนื่อง
จึงทำให้บริษัทสามารถผลิตและจำหน่ายผลิตภัณฑ์และระบบสัญญาณไฟจราจรที่ครบวงจร
โดยได้รับการรับรองมาตรฐานผลิตภัณฑ์จากหน่วยงานต่าง ๆ หลายแห่ง เช่น
เครื่องควบคุมสัญญาณไฟจราจรได้ผ่านการรับรองการขึ้นทะเบียนมาตรฐานผลิตภัณฑ์อุตสาหกรรมและผ่านการรับรองการทดสอบการใช้งานจากแขวงกรุงเทพมหานคร
เครื่องนับเวลาสัญญาณไฟจราจรได้รับการจดทะเบียนผลิตภัณฑ์จากสำนักงานมาตรฐานผลิตภัณฑ์อุตสาหกรรม
เป็นต้น และที่ผ่านมา
บริษัทได้นำเสนอผลิตภัณฑ์เปรียบเทียบกับผลิตภัณฑ์ระบบสัญญาณไฟจราจรของต่างประเทศ
ให้กับหน่วยงานต่าง ๆ ของภาครัฐ ด้วยการสาธิตวิธีใช้งาน และการทดสอบ จนหน่วยงานต่าง ๆ
มีความมั่นใจในมาตรฐานของผลิตภัณฑ์
จนได้รับการยอมรับให้ติดตั้งและใช้งานระบบสัญญาณไฟจราจรทั้งในกรุงเทพมหานคร
และในต่างจังหวัด นอกจากนี้ บริษัทยังได้พัฒนาผลิตภัณฑ์จอภาพและป้ายอิเล็กทรอนิกส์ขึ้น
จนกระทั่งประสบความสำเร็จสามารถผลิตและติดตั้งในโครงการป้ายจราจรอัจฉริยะ
ของกรุงเทพมหานครอีกด้วย ดังนั้นจึงจัดได้ว่า
บริษัทเป็นผู้ผลิตไทยรายแรกที่บุกเบิกผลิตภัณฑ์ระบบสัญญาณไฟจราจรที่ครบวงจร จอภาพ
และป้ายอิเล็กทรอนิกส์ในประเทศไทย ที่จะทำให้บริษัทมีความได้เปรียบด้านการแข่งขัน
และขึ้นเป็นผู้นำในสายธุรกิจนี้ในประเทศไทย

6.  ผู้บริหารมีประสบการณ์ยาวนาน

บริษัทมีผู้บริหารที่มีวิสัยทัศน์และมีประสบการณ์ในอุตสาหกรรมอิเล็กทรอนิกส์นานกว่า 20 ปี
มีการวางรากฐานให้กลุ่มบริษัทดำเนินธุรกิจมีการประกอบธุรกิจที่หลากหลายและสนับสนุนการผลิตอย่างครบวงจร
นอกจากนี้ ผู้บริหารของบริษัทยังมีความเข้าใจถึงความต้องการของลูกค้า
เพื่อที่จะกำหนดนโยบายการบริหารและการผลิตได้อย่างสอดคล้องกับความต้องการของลูกค้าซึ่งจะทำให้กลุ่มบริษัท
ฟอร์ท คอร์ปอเรชั่น มีความแข็งแกร่งในการดำเนินธุรกิจต่อไป

7.  การมีศักยภาพการแข่งขันในอุตสาหกรรมอิเล็กทรอนิกส์ และการให้บริการที่ครบวงจร

ในปัจจุบัน อุตสาหกรรมที่เกี่ยวกับอิเล็กทรอนิกส์มีภาวะการแข่งขันสูง
จึงจะต้องมีการพัฒนาและปรับปรุงกระบวนการผลิตสินค้าของตนเองอยู่เสมอ
เพื่อให้สอดคล้องกับมาตรฐานการผลิตและเทคโนโลยีที่มีแนวโน้มสูงขึ้น
เพื่อรักษาความสามารถในการแข่งขัน ซึ่งบริษัทได้ลงทุนในเครื่องจักร
อุปกรณ์ตามการเปลี่ยนแปลงของเทคโนโลยี เพื่อให้มีมาตรฐานการผลิตที่ทันสมัย
โดยมีบุคลากรที่สนับสนุนด้านการพัฒนาผลิตภัณฑ์ การคัดเลือกและจัดซื้อวัตถุดิบ
ตลอดจนการมุ่งตอบสนองความต้องการที่แตกต่างของลูกค้า
โดยการออกแบบและผลิตผลิตภัณฑ์ที่ตรงตามความต้องการของลูกค้า ทั้งนี้
เพื่อทำให้บริษัทมีศักยภาพในการแข่งขันได้ในอุตสาหกรรม

3.5 เป้าหมายการดำเนินธุรกิจในอนาคต

บริษัทมีความมุ่งมั่นในการที่จะดำเนินธุรกิจให้ประสบความสำเร็จสูงสุด
ด้วยการมุ่งเน้นพัฒนาความรู้ทางเทคโนโลยีเพื่อรองรับการเปลี่ยนแปลงของอุตสาหกรรม
รวมทั้งการออกแบบผลิตภัณฑ์ใหม่ๆ เพื่อลดการพึ่งพาผลิตภัณฑ์ใดผลิตภัณฑ์หนึ่ง
ซึ่งสามารถจำแนกแนวทางการดำเนินงานของบริษัทได้ ดังนี้

1.  ด้านการผลิตและเทคโนโลยี

-   บริษัทเน้นการพัฒนาความสามารถในการผลิต และปรับปรุงเทคโนโลยีการผลิตที่มีอยู่ให้ทันสมัย
    โดยการลงทุนในเครื่องจักร หรือเครื่องมือที่ใช้ในการผลิตอย่างสม่ำเสมอ

-   บริษัทให้ความสำคัญกับการรักษาคุณภาพผลิตภัณฑ์
    เพื่อเพิ่มความสามารถในการแข่งขันและรักษาความสัมพันธ์ที่ดีกับคู่ค้า

-   บริษัทเน้นด้านการพัฒนาอย่างต่อเนื่อง
    โดยได้มีการเข้าร่วมกับหน่วยงานที่เกี่ยวข้องต่างๆในการพัฒนาประสิทธิภาพงาน
    เพื่อให้สอดคล้องกับนโยบายคุณภาพที่กำหนดว่า พัฒนาเทคโนโลยี ระบบคุณภาพ สินค้า
    และบริการ อย่างไม่หยุดยั้ง

-   เน้นการรักษามาตรฐานด้านความปลอดภัย
    ด้านอาชีวอนามัยและสิ่งแวดล้อมในการผลิตอย่างต่อเนื่อง

    1.  ด้านผลิตภัณฑ์

-   บริษัทมีเป้าหมายเป็นผู้นำด้านการวิจัย และพัฒนาผลิตภัณฑ์ที่ใช้เทคโนโลยีสูง
    และสร้างมูลค่าเพิ่มในสินค้า

-   บริษัทมีแผนงานเพิ่มผลิตภัณฑ์ใหม่ๆ ที่มีศักยภาพในการสร้างรายได้และกำไร
    และเพื่อขยายฐานลูกค้า

    1.  ด้านบุคลากร

-   บริษัทใส่ใจกับการพัฒนาและเพิ่มประสิทธิภาพในการทำงานของบุคลากรอย่างต่อเนื่อง

-   ปลูกฝังให้พนักงานมีทัศนคติที่ดีต่อองค์กรโดยรวมและรวมไปถึงการดูแลใส่ใจในสุขอนามัยของพนักงานทุกคน

    1.  ด้านคู่ค้าและบริการ

-   มีการพัฒนาด้านการบริการลูกค้าอย่างสม่ำเสมอ เสมือนลูกค้าเป็นพันธมิตรทางธุรกิจ
    ทั้งด้านการผลิตโดยมีวางแผนการผลิตร่วมกับลูกค้า เพื่อให้การผลิตมีความสอดคล้องกัน
    และการจัดส่งตรงต่อเวลา รวมถึงการสร้างความสัมพันธ์อันดีต่อกลุ่มลูกค้าปัจจุบันของบริษัท

-   พัฒนาตนเองให้สามารถสร้างความแตกต่างจากคู่แข่ง
    มีการอบรมให้ความรู้ด้านเทคโนโลยีกับตัวแทนจำหน่าย